《题钟山新寺后三日钦蒙圣制和章感遇之馀谨再用韵赋 其二》
明代·来复

莲花塔户镜容开，设利流光月满台。江吼鼍声东海去，地蟠龙势北山来。

云中梵呗和仙乐，天上香盂送佛斋。盛世只今隆外护，匡宗须藉仲灵才。

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。